قىيامەتنىڭ بولىشىدا ھېچ شۈبھە يوقتۇر، بۇ ھەر-بىر مۇسۇلمان ئىمان كەلتۈرۈشكە تېگىشلىك بولغان مەسىلىدۇر. لېكىن ئۇنىڭ قاچان بولىدىغانلىقىنى بىلىش بىر ئاللاھقا خاستۇر، قىيامەت ھەقتىكى بىلىم ئاللاھنىڭ دەرگاھىدىدۇر.   [font=alkatip gezit (arabic)]«(ئى مۇھەممەد!) ئۇلار سەندىن قىيامەتنىڭ قاچان بولىدىغانلىقىنى سورايدۇ. ئېيتقىنكى، ئۇنىڭ قاچان بولىدىغانلىقىنى پەقەت پەرۋەردىگارىم بىلىدۇ. ئۇنى پەقەت ئۆزى بەلگىلىگەن ۋاقىتتا مەيدانغا چىقىرىدۇ. قىيامەت ئاسمان ۋە زىمىننىڭ (ئەھلىگە) ئېغىر (ۋەقەدۇر). ئۇ سىلەرگە تۇيۇقسىز كىلىدۇ».  (سۈرە ئەئراف 87- ئايەت)  شۇڭا ھەر قانداق بىر كىشى ۋە قەۋىم قىيامەتنىڭ قاچان بولىدىغانلىقىنى بىلمەيدۇ. ھەتتا پەرىشتىلەرمۇ بىلمەيدۇ. شۇڭا بىز قۇ1000رئان-كەرىمگە ئاساسلىنىپ تۇرۇپ، ئېنىق قىلىپ ئېيتالايمىزكى: سىزنىڭ «2012-يىلى12-ئاينىڭ21-كۈنى قىيامەت بولىدۇ» دەپ قارىغانلىقىڭىز ،سىزنىڭ يۇقارقى ئايەتنى ئىنكار قىلغانلىقنى بىلدۈرىدۇ، ۋە  سىزنى ئىماندىن ئايرىپ، كاپىر ھۆكىمىدە قىلىدۇ.   ئۇلار كەلگەن چاغلىرىدا ئاللاھ ئۇلارغا:« سىلەر تولۇق بىلمەي تۇرۇپ مېنىڭ ئايەتلىرىمنى ئىنكار قىلدىڭلارمۇ؟ سىلەر (ئەمىر قىلىنغا نەرسىلەردىن) زادى نىمىنى قىلدىڭلار»دەيدۇ. (سۈرە نەمىل 84-ئايەت)      كاپىرلار ۋە بىزنىڭ ئايەتلىرىمىزنى ئىنكار قىلغانلار ئەھلى دوۋزاختۇر، ئۇلار دوۋزاختا مەڭگۈ قالىدۇ.(سۈرە بەقەر 39-ئايەت)      سىزنىڭ ئويلاشمايلا قىلغان بەزى سۆزلىرىڭىز سىزنى ئىماندىن ئايرىشى مۇمكىن. شۇڭا قېرىنداشلىرىمىزنىڭ بەزى سۆزلەرنى قىلغاندا نەپسىنىڭ كەينىگە كىرمەسلىكىنى، مۇشۇ قاراشقا كۆڭلى مايىل بولۇپ قالغان قېرىنداشلىرىمىزنىڭ ئىمانىنى رۇسلىۋىلىشىنى تەۋسىيە قىلىمەن.  زەيىد ئىبنى خالىد ئەلجۇھەنى رەزىيەللاھۇ ئەنھۇ رىۋايەت قىلىپ مۇنداق دەيدۇ: رەسۇللاھ بىزگە ھۇدەيبىەدە بىزگە بامدات نامىزىنى ئوقۇپ بەردى. كېچىسى يامغۇر ياغقان ئىدى. رەسۇللاھ نامازدىن كىيىن كىشىلەر تەرەپكە قاراپ:« پەرۋەردىگارىڭلار نىمە دېدى بىلەمسىلەر؟» دېدى. ساھابىلەر:«ئاللاھ ۋە ئۇنىڭ ئەلچىسى ئوبدا بىلىدۇ،» دېيىشتى. رەسۇللاھ:« ئاللاھ شۇنداق دېدى:< بەندىلىرىمدىن بەزىلىرى ماڭا مۆمىن ھالەتتە تاڭ ئاتقۇزسا، بەزىلەر ئىمانسىز ھالەتتە تاڭ ئاتقۇزىدۇ،(يەنى) ئاللاھنىڭ پەزلى ۋە رەھمىتى بىلەن يامغۇر ياغدى دېگەن كىشى ماڭا ئىمان كەلتۈرگەن بولىدۇ، يۇلتۇزلارغا ئىمانسىزدۇر. ئەمما ئاۋۇ بۇلۇت سەۋەبىدىن يامغۇر ياغدى، دېگەن كىشى ماڭا ئىمانى يوق، يۇلتۇزلارغا مۆمىندۇر>.» بۇخارى، مۇسلىم رىۋايەت قىلغان.)